open-index/open-wikipedia-markdown huggingface dataset:
Canoa (deporte)

miniatura|336x336px|Canoa en augas bravas.
A **canoa** é un deporte ou actividade recreativa que implica vogar unha canoa cun só remo. Nalgunhas partes de Europa, a canoa como deporte refírese ao piragüismo e ao caiac ao mesmo tempo, cunha canoa denominada *Canoa aberta.* Algunhas persoas lles chaman "Canoas canadenses" mais Canadá non foi o único país que inventou "A Canoa".

Un modo antigo de transporte, a canoa moderna foi estabelecida no século XIX. En 1924, asociacións de canoa desde Austria, Alemaña, Dinamarca e Suecia fundaron a *Internationalen Representation for Kanusport*, precursora da Internacional Canoe Federation. A canoa pasou a ser parte dos Xogos Olímpicos no verán de 1936. A forma principal de deporte competitivo era canoa sprint. Entre outras están canoa polo, canoa en augas bravas, canoa maratón, ICF canoa maratón, e playboating. Unha forma de actividade recreativa de canoa é canoa cámping.

Existen diversas asociacions de canoa en América, Canadá, Reino Unido, Escocia, e Gales.

## Tipos de canoas 
miniatura|288x288px|Canoa cámping.
Hai diferentes tipos de canoas:
* **Canoas recreativas**: estas son as máis amplamente utilizadas debido ao seu peso lixeiro e á súa durabilidade. Están normalmente feitas de aluminio ou plástico. Poden atoparse na maioría de tendas deportivas, e é posible alugalas nalgúns ríos e lagos públicos.
* **Canoas intermedias ou avanzadas**: estas son versións melloradas das canoas recreativas, ofrecendo máis comodidade e velocidade. Estas son deseñadas para entusiastas da canoa, quen a miúdo as utiliza para a pesca ou a vista de paxaros.
* **Canoas de augas bravas**: estas son usadas para as augas bravas e o remo polo río abaixo. Ofrecen moita seguridade e están dotadas de bolsas flotantes para evitar que a canoa se afunda se se vai á auga accidentalmente. Teñen lados máis altos, os cales axudan a evitar que a auga se introduza á canoa. É máis fácil de virar bruscamente debido ao seu fondo plano.
* **Canoas de carreira**: estes son estritamente para profesionais e actividades deportivas. Poden estar feitas de Kevlar, plástico ou diferentes materiais que fan estas canoas ultra-lixeiras e fortes. Teñen un deseño diferente das outras canoas, con vigas máis estreitas e pechadas para un mellor seguimento. Estas son clasificadas en dous grupos: canoas flatwater e canoas de carreira en augas bravas.

## Notas 
## Véxase tamén 
### Bibliografía 
* Wacław Korycki: *KAJAKI złote, srebrne, brązowe*. Warszawa: Sport i Turystyka, 1978, .
* Jacek Starzyński: *Jakim kajakiem*. Polski Związek Kajakowy, 1998. ISBN 8390912414, .

### Outros artigos 
* Salto de trampolín
* Remo (deporte)
* Natación
* Wáter-polo
* Esquí (deporte)
* Fútbol
* Xogos Olímpicos de Inverno

### Ligazóns externas 
* Internacional Canoe Federation (ICF)
Acisclo Manzano

**Acisclo Rogelio Manzano Freire**, nado en Ourense o 6 de maio de 1940, é un escultor galego.

## Traxectoria 
Estudou na Escola de Formación Profesional Acelerada e na Escola de Artes e Oficios de Santiago de Compostela. Traballou nun curto período no obradoiro de Francisco Asorey. Integrouse no grupo "O volter" con Xaime Quessada e Xosé Luís de Dios e no grupo "Sete artistas galegos", con Manuel Buciños, Arturo Baltar, Virxilio Fernández Cañedo e Xavier Pousa Carrera.

Foi medalla nacional de Arte Xuvenil e realizou exposicións individuais en España e fóra dela.
No ano 2008 é nomeado académico numerario da Real Academia Galega de Belas Artes na sección de escultura.

En 2023 premio Alecrín da Cultura das entidades culturais galegas en Cataluña.

## Obra 
Empezou cun expresionismo de extraordinaria forza. Máis tarde foi cara a formas recluídas, vagamente figurativas. A etapa ibicenca está directamente inspirada nos restos fidianos do Partenón.

Ten ilustrado distintas obras dos escritores Luís González Tosar e Miguel Mosquera Paans.

## Publicacións
Archivos de la memoria y el mar, Ourense, 2008.

## Galería de imaxes 

Ficheiro:Lalin 26-10-08 11.jpg|Deusa do Deza en Lalín.
Ficheiro:Acisclo Manzano Ramon Piñeiro 02.jpg|Estatua nas instalacións da Secretaría Xeral para O Turismo, na Barcia (Compostela)

## Notas 
## Véxase tamén 
### Bibliografía 
* Pablos, Francisco: Plástica galega. Vigo, Caja de Ahorros Municipal de Vigo, 1981.
*Xunta de Galcia: Acisclo Manzano: as portas da luz, 2004.
*Acisclo Manzano & Xaime Quesada: Memoria e liberdade, 2000.
*Mercedes Gallego Esperanza: Acisclo Manzano, 2017.

### Ligazóns externas
Scuderia Centro Sud

A **Scuderia Centro Sud** foi un equipo de carreiras privado fundado por Guglielmo "Mimmo" Dei que participou na Fórmula Un e carreiras de coches deportivos entre 1956 e 1965.

Foron notables por participar nun total de 49 roldas do campionato do mundo, con coches como Maserati 250F, varios Coopers con motor Maserati e na década de 1960, un BRM P57. Anotaron un total de 24 puntos (a maioría deles grazas ao piloto Masten Gregory), pero nunca gañaron unha carreira.

Tamén fixeron a Maria Teresa de Filippis a primeira piloto de Fórmula 1 da historia.

### Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

 Gregory e Shelby compartiron puntos no Gran Premio de Italia de 1958

## Notas 
*Italy's Maserati privateer
Gatibu

**Gatibu** é un grupo de rock vasco con letras en éuscaro, xurdido na localidade de Gernika. O termo *Gatibu* que dá nome ó grupo significa "cativo". O grupo xurdiu ó redor de Alex Sardui (ex cantante de Exkixu) no verán de 2002. Nas guitarras está Haimar Arejita, na batería Gaizka Salazar e do baixo encárgase Mikel Caballero.

A lingua que cantan é o dialecto biscaíño do éuscaro (*bizkaiera*), e non o éuscaro batua ou unificado como fan a maioría de grupos vascos. Por mor deste impulso en defensa do éuscaro biscaíño, recibiron numerosos premios e mencións tanto de institucións como de asociacións culturais.

O seu primeiro disco viu a luz en 2002 e titulouse *Zoramena* (tolemia). O disco gravouse co selo Oihuka nos estudos de Iñaki 'Uoho' Antón (*Extremoduro* e *Platero y Tú*) en Muxika (Biscaia). Con este primeiro disco obtiveron un grande éxito debido a temas como *Musturrek sartunde* (*Metido no morro*), que tivo unha grande acollida polo público vasco e obtivo o premio 'Gaztea' á mellor canción do 2003. O disco contou coa colaboración de Adolfo Cabrales 'Fito' (de *Platero y Tú* e Fito & Fitipaldis) e de Roberto Iniesta 'Robe' (cantante de *Extremoduro*), que cantaron senllos temas en éuscaro.

No ano 2005 saíu á venda o seu segundo álbum de estudio, *Disko Infernu*, con temas como *Inpernuen ate joka* (*Tocando a porta do inferno*) ou *Gogoratzen zaitut* (Lémbrote). No ano 2008, sae *Laino Guztien Gainetik, Sasi Guztien Azpitik*, no 2010  *Zuzenean Bizitzeko Gogoa* e no ano 2012 *Zazpi Kantoietan*. *Euritan Dantzan* saíu á venda no ano 2014 e o seu último álbum *Aske maitte, aske bizi* en 2016.

## Discografía 
* *Zoramena* (2002)
# Musturrek sartunde 
# Bilusik 
# Mila doinu aidien 
# Lorak eskeintzen 
# Urepel 
# Librea naz 
# Ihes 
# Ez dago barroterik 
# Zoramena 
# Ez dot sinisten

* *Disko infernu* (2005)
# Inpernuen ate joka 
# Besoak zabalik 
# Gaur gure gaba da ta 
# Gerra gogoa 
# Doniene 
# Hara honien 
# Ifer haixien semie 
# Pozarren zu barik 
# Gogoratzen zaitut 
# Egunon (Buna dimineata)

* *Laino Guztien Gainetik, Sasi Guztien Azpitik* (2008)
# Bang-bang txik-txiki bang-bang 
# Eztanda egin arte 
# Ure dakar zeruek 
# Bizitzeko gogoa 
# Nor zara zu? 
# Pailazo 
# Zoragarrixori 
# Apirilaren 27 
# Zeu, zeu, zeu! 
# Hitz artien galdute

* *Zuzenean bizitzeko gogoa* (2010)
# Bang-bang txik-txiki bang-bang 
# Bizitzeko gogoa 
# Lorak eskeintzen 
# Gaur gure gaba da ta 
# Apirilaren 27 
# Pailazo 
# Inpernuen ate joka 
# Gerra gogoa 
# Besoak zabalik
# Egunon 
# Urepel
# Zeu, zeu, zeu!
# Prest 
# Behar zaitut 
# Kalekatue

* *Zazpi Kantoietan* (2012)
# Run-run Katie 
# Bixotza suten 
# Pausu bet atzera 
# Hartu berriz gitarrie 
# Gabak zerueri begire 
# Gora kopak! 
# Biarritz

**Euritan dantzan* (2014).
# Euritan dantzan
# Zumarragako trena
# Bizitzen badakit
# Egun bat
# Zer da?
# Loretxoa
# Bertsoa

**Aske maitte, aske bizi* (2016)
# Nire ondoan baziña
# Ez nauzu epaitu
# Sorgin
# Txanpon baten aldien
# Infinitorantz
# Igelak
# Aske maitte

## Notas 
## Véxase tamén 
### Ligazóns externas 
* Páxina oficial
Insua dos Poetas

A **Insua dos Poetas** é un parque situado en Esgueva (Madarnás, O Carballiño), a carón do río Pedriña.

O espazo acolle esculturas adicadas a poetas da literatura galega. Está xestionado pola Fundación Insua dos Poetas, que preside Luís González Tosar.

## Galería de imaxes 

Ficheiro:Insua dos Poetas - Francisco Luís Bernárdez.jpg|Escultura en homenaxe a Francisco Luís Bernárdez
Ficheiro:Insua dos Poetas - Fonte das sete palabras.jpg|Fonte das sete palabras 
Ficheiro:Insua dos Poetas - Eduardo Blanco Amor.jpg|Conxunto en homenaxe a Eduardo Blanco Amor
Ficheiro:Insua dos Poetas - texto Eduardo Blanco Amor.jpg|Extracto da novela *A esmorga* de Eduardo Blanco Amor 
Ficheiro:Insua dos Poetas - Xosé María Díaz Castro.jpg|Escultura co poema "Penélope" de Xosé María Díaz Castro
Ficheiro:Insua dos Poetas - auditorio.jpg|Auditorio
Ficheiro:Insua dos Poetas - Celso Emilio Ferreiro.jpg|Escultura en homenaxe a Celso Emilio Ferreiro
Ficheiro:Insua dos Poetas - texto Celso Emilio Ferreiro.jpg|"Irmaus", poema de Celso Emilio Ferreiro
Ficheiro:Insua dos Poetas - Rexurdimento.jpg|Homenaxe a poetas do Rexurdimento: Rosalía de Castro, Eduardo Pondal e Curros Enríquez
Ficheiro:Insua dos Poetas - Pura e Dora Vázquez.jpg|Homenaxe a Pura e Dora Vázquez
Ficheiro:Insua dos Poetas - Pura e Dora Vázquez 2.jpg|Homenaxe a Pura e Dora Vázquez

## Véxase tamén
Virxilio Fernández

**Virxilio Fernández Cañedo**, nado en Ourense en 1925 e finado na mesma cidade o 8 de setembro de 2011, foi un pintor galego.

## Traxectoria 
Formado inicialmente na Escola de Artes e Oficios de Ourense, baixo a dirección de Luis Xesta, en 1957 trasladouse a París para continuar os seus estudos na École Nationale Supérieure des Beaux Arts. Aínda que matriculado, preferiu aprender directamente da práctica, traballando como pintor de brocha gorda, experiencia que influíu notablemente no seu estilo artístico. Integrouse no grupo "Sete artistas galegos" (Os Artistiñas), con Xaime Quessada, Xosé Luís de Dios, Manuel Buciños, Arturo Baltar, Acisclo Manzano e Xavier Pousa Carrera, colectivo apadriñado por Vicente Risco que buscaba renovar a escena artística galega. Expuxo por primeira vez en 1954 no Liceo ourensán. En 1957 ingresou na École Nationale Supérieure des Beaux Arts de París, para completar a súa formación. Estando en Francia coñeceu a Céleste Albaret

Tras o seu falecemento en 2011, a súa obra foi obxecto de diversas exposicións retrospectivas, como a organizada por Novacaixagalicia en 2012.

## Notas 
## Véxase tamén 
### Bibliografía 
* Pablos, Francisco (1981). *Plástica galega*. Vigo, Caixa de Aforros Municipal de Vigo.

### Ligazóns externas
Presidente de Israel

O **presidente de Israel** (en hebreo, **נְשִׂיא הַמְּדִינָה**, *Nesí Hamediná*) é o xefe de Estado de Israel. Como adoita ser habitual nas repúblicas parlamentarias, o cargo ten función protocolaria, quedando o poder executivo en mans do primeiro ministro. O Parlamento ou Knesset elixe ao presidente por maioría simple para un único período de sete anos.

No ano 2007 Dalia Itzik ocupou o cargo de forma interina substituíndo a Moshe Katsav, que dimitiu. 

**Presidentes do Estado de Israel**

Todos os presidentes de Israel que accederon ao cargo desde a política, desde Jaim Weizmann até o seu sobriño Ezer Weizman, foron membros ou estiveron conectados co Partido Laborista Israelí. Moshé Katsav, foi o primeiro membro do Likud que accedeu á presidencia do Estado de Israel. Shimon Peres, foi membro do partido laborista e pertenceu ao partido Kadima.

## Funcións 
O presidente do Estado de Israel mantén o antigo título de xefe do Sanedrín, é dicir, a entidade xudicial suprema do pobo xudeu na Terra de Israel durante os tempos antigos.

Case todas as funcións da presidencia son protocolarias e formais. É función do presidente chamar a un membro da Knesset (Parlamento) para que inicie o proceso de formación dun novo goberno tras as eleccións, ou ben pola renuncia do goberno anterior. Tamén é a súa función aceptar as credenciais dos embaixadores estranxeiros, asinar tratados e leis aprobadas pola Knesset. Tamén é tarefa do presidente o nomeamento de xuíces, do gobernador do Banco de Israel e dos xefes de misións diplomáticas no estranxeiro, todo iso de acordo coas recomendacións do organismo correspondentes.

O presidente do Estado de Israel, asesorado polo ministro de Xustiza, ten capacidade para conceder indultos a presos e conmutar penas.

## Notas 
## Véxase tamén 
### Outros artigos 
* Primeiro ministro de Israel

### Ligazóns externas 
*Sitio oficial do Presidente de Israel
Dygra Films

**Dygra Films** foi un estudio de animación por computadora e multimedia galego, activo entre 1987 e 2012. Dygra Films centraba os seus esforzos en dúas liñas de negocio: produtos de produción propia e servizos a clientes.
## Traxectoria 
Foi fundado na Coruña en 1987 como un estudio de deseño gráfico. Apostou pola creación dun estudio asociado á innovación tecnolóxica e creativa. En 1991 crearon os primeiros interactivos táctiles. Desenvolveron en 1995 as primeiras webs de Unión Fenosa e TVG, e en 1996 crearon un dos primeiros simuladores de xogo, *Bicho*. Crearon o prototipo “Santi” (percusor do Googlemaps), a primeira película 3D animada en Europa, *O bosque animado* (2001), o primeiro anuncio en Dixital 3D estereoscópico na historia da publicidade española, (Campaña Movistar 2008-2009) e a primeira película animada en Dixital 3D en España (*Holy night!* estreada no Nadal do 2010).

En xaneiro de 2012 anunciouse o peche da empresa tras diversos problemas como o non pagar en 7 meses a todos os seus traballadores e non recibir diñeiro por parte da Xunta de Galicia e as televisións.

## Longametraxes 
* *O bosque animado* - 3 de agosto, 2001
* *O soño dunha noite de San Xoan* - 1 de xullo, 2005 orzamento 4.860.669 €, recadación 795.204,70 € España (1,5 millóns € nivel mundial)
* *O espírito do bosque* - secuela da película *O bosque animado* - 12 de setembro, 2008
* *Noite de paz?* - novembro 2010

## Notas 
## Véxase tamén 
### Ligazóns externas 
* Manolo Gómez, Director de Dygra Films explicando:Que é o Dixital 3D?
* Canle Dygra Films
*  (curtametraxe)
Cruz Díaz Marcos

miniatura|300x300px|Xornada de escritores estremeños en Ceclavín o 31 de maio de 2014.
**Cruz Díaz Marcos**, nado en Casillas de Coria o 2 de decembro de 1955, é un acordeonista, poeta e escritor en castelán e estremeño.

As súas primeiras poesías foron publicadas en *Seis y siete*, suplemento dominical do xornal Hoy e tamén colaborou con revistas literarias como *Clarín* ou a vasca *Gemma de Aranguren*. Participou ademais en varios premios literarios, destancando o premio *Ciudad de Coria* en 1991 e 1992, o *Premio de Poesía Ruta de la Plata* en 1981 e o premio de poesía de Calzadilla de 2002. Colavorou en *La nueva literatura en estremeñu 2* publicada en 2012.

O 31 de maio de 2014 participou na xuntanza de escritores extremeños en Ceclavín (Cáceres).

## Notas
Ein Gedi

miniatura|302x302px|Fervenzas de David.
miniatura|302x302px|Nahal Arugot

**Ein Gedi** (en hebreo עין גדי) é un oasis situado en Israel na ribeira oeste do mar Morto, preto de Masada e das covas de Qumrán. A aridez e a calor extremos prevalecen nesta rexión desértica durante a maior parte do ano. Os mananciais perennes de auga potable (*ein* significa "manancial") que flúen desde os altos riscos do deserto de Xudea fixeron posibles o asentamento e a agricultura desde tempos antigos.

## Etimoloxía 
Ein Gedi menciónase en moitas fontes históricas e aparece varias veces en escrituras bíblicas, por exemplo, no Cantar dos Cantares (en hebreo שִׁיר הַשִּׁירִים, *Shir Hashirim*): "*Ramo de flores de* *alheña* *nas viñas de En-gadi é o meu amado para* min." . David ocultouse de Saúl nas súas covas: "Cando Saúl volveu de perseguir aos filisteos, avisáronlle: «David está no deserto de En-gadi»." 

## Historia 
Descubríronse abundantes achados nas escavacións arqueolóxicas realizadas a partir de 1960, que permitiron esbozar a longa historia deste singular sitio.

Un kibutz, fundado en 1956, está situado a un quilómetro do oasis. Ofrece varias atraccións turísticas e aproveita os patróns locais do tempo e da abundancia de auga natural para cultivar produtos fóra de estación. Antes da fundación do kibutz, a área de *Ein Gedi* non fora habitada permanentemente desde hai 500 anos.

## Parque Nacional Ein Gedi 
O Parque Nacional de Ein Gedi foi creado en 1971 e é unha das reservas naturais máis importantes de Israel. O parque sitúase na fronteira este do deserto de Xudea, na costa do mar Morto, e cobre unha área de 6.250 acres (25 km²).

No Parque Nacional Ein Gedi flúen dous torrentes con auga pura ao longo de todo o ano, Nahal David (arroio de David) e Nachal Arugot (arroio de Arugot). Os torrentes de Shulamit e de Ein Gedi tamén flúen na reserva. Xuntos, os mananciais xeran aproximadamente tres millóns de metros cúbicos de auga por ano, gran parte da cal se utiliza para a agricultura ou se embotella para o consumo directo.

O parque é un santuario natural para moitos tipos de especies vexetais e animais. A vexetación inclúe plantas e árbores de rexións tropicais, desérticas, mediterráneas e de estepas, tales como acacias, azufaifos e álamos. Existen moitas especies diferentes de aves residentes, ás que se engaden máis de 200 especies durante os períodos da migración na rexión.

## Notas 
## Véxase tamén 
### Outros artigos 
*Manuscrito de En-Gedi
Juan Manuel Álvarez Ramos

**Juan Manuel Álvarez Ramos**, nado en 1922 e finado en Maside o 19 de novembro de 2014, foi un político galego.

## Traxectoria 
Na época da transición foi membro da Comisión que elaborou o Estatuto dos dezaseis, o anteproxecto do Estatuto de Autonomía de 1981. Nas primeiras eleccións democráticas foi elixido alcalde de Maside por UCD. Nas municipais de 1983 presentouse por Coalición Galega e volveu ser elixido alcalde con maioría absoluta.

## Vida persoal 
Casou con Betty Carro Abdala.

## Véxase tamén
### Outros artigos
*Eleccións municipais en Maside
Reimei

**Reimei**, coñecido antes do lanzamento como INDEX (*Innovative Technology Demonstration Experiment*) foi un satélite artificial da axencia xaponesa ISAS lanzado o 23 de agosto de 2005 mediante un foguete Dnepr desde o cosmódromo de Baikonur

## Características 
O obxectivo de Reimei foi probar novas tecnoloxías no espazo, como un xiroscopio de fibra óptica para mellorar o control de actitude dos satélites, paneis solares máis eficientes e unha batería de ións de litio e manganeso. Adicionalmente levaba instrumentos para medir a enerxía dos ións e electróns que causan as auroras polares.

## Notas 
## Véxase tamén 
### Outros artigos
*Dnepr
Toniña do golfo de California

A **toniña do golfo de California** (*Phocoena sinus*), chamada en cochimí: *va-güi-tua*, é unha especie de focénido endémica da parte norte do Golfo de California. Xa que o *Lipotes vexillifer* crese extinto dende o ano 2006, a toniña do golfo de California está considerado o cetáceo máis ameazado do mundo. Está na lista de especies en perigo crítico dende 1996. Esta cifra foi actualizada a aproximadamente 60 no 2015 e baixo até os 30 en novembro de 2016, o que leva a concluír que a especie extinguirase axiña. A poboación minguou por mor da captura ilegal de totoaba, unha especie dos esciénidos endémica que tamén está ameazada. Este decline ocorreu malia os investimentos de millóns de dólares do Goberno de México para acabar coa pesca ilegal. Porén, as instalacións precisas para poñer en funcionamento esta estratexia non estarán dispoñibles até outubro de 2017,

## Notas 
## Véxase tamén 
### Bibliografía 
* 
*
José Benito González Fernández

**José Benito González Fernández**, nado en Maside o 3 de xaneiro de 1853 e finado en Madrid o 6 de xuño de 1909, foi un político galego.

## Traxectoria 
Foi alcalde de Maside e deputado provincial. En 1906 organizou e presidiu en Maside o Centro Católico Recreativo.

## Notas
Johannes de Limburgia

**Johannes de Limburgia**, coñecido tamén cos apelidos **de Lymburgia** e **Vinandi** (fl. 1408-1430) foi un compositor da época do Renacemento, membro da escola francoflamenga.

## Traxectoria 
O seu nome fai referencia á súa proveniencia do Ducado de Limburgo ou da propia cidade de Limburo, na actual provincia belga de Liexa. Traballou en diversas igrexas de liexa entre 1408 e 1419, e tivo o cargo de *succentor* na igrexa de San Xoán Evanxelista en 1426. Cara a 1430 marchou a Italia, quizais a Venecia, ou a Vicenza e Padua, onde escribiu motetes.

Do mesmo xeito que Arnold e Hugo de Lantins, distínguese dos seus contemporáneos polo importante número de traballos conservados: arredor de 50 no manuscrito Q15 (*Museo Internazionale e Biblioteca della Musica* de Boloña) e parte dunha misa (un *ordinario*), nos códices de Trento.

## Notas 
## Véxase tamén 
### Bibliografía 
* Lewis, Ann. "Four Motets: The Song of Songs by Johannes de Lymburgia*".* En Curtis, Liane. *Early Music.* Volume 18 Número 2. Maio de 1990. Páxinas 305 a 306. [ISSN 03061078]
* Reese, Gustave. *Music in the Renaissance*. Nova York. W.W. Norton & Co. 1954. [ISBN 0-393-09530-4]
Fernando Cabo Aseguinolaza

**Fernando Cabo Aseguinolaza**, nado en Santiago de Compostela o 4 de xullo de 1961, é un escritor e profesor universitario galego.

## Traxectoria 
É catedrático de Teoría da literatura e Literatura comparada na Universidade de Santiago de Compostela.

## Obras 
* *El guitón Onofre* (1988, editor)
* *El concepto de género y la picaresca* (1992).
* *Execración contra los judíos* (1996, editor).
* *Teorías sobre la lírica* (1999).
* *Infancia y modernidad literaria* (2001).
* *La vida del Buscón* (2001, editor).
* *Manual de teoría de la literatura* (2006). Con María do Cebreiro.
* *A Comparative History of Literatures in the Iberian Peninsula (2010) vol. I, coeditor, con Anxo Abuín González e César Domínguez.
* *El lugar de la literatura española'' (2012).

## Notas 
## Véxase tamén 
### Ligazóns externas 
* [http://usc-es.academia.edu/FernandoCaboAseguinolaza ] en Academia.edu
Manuela del Sagrado Corazón

**Manuela Arriola Uranga**, nada en Ondarroa (Biscaia) o 29 de decembro de 1891 e finada en Madrid o 10 de novembro de 1936, máis coñecida como **Manuela del Sagrado Corazón**, foi unha relixiosa española, unha das vinte e tres Adoratrices del Santísimo Sacramento asasinadas durante a persecución relixiosa, que se desencadeou en tempos da guerra civil española. Foi beatificada polo papa Bieito XVI o 28 de outubro de 2007.

## Biografía 
Ingresou ao noviciado das Adoratrices del Santísimo Sacramento de Madrid o 12 de novembro de 1916, onde cambiou o seu nome polo Manuela do Sacro corazón. Alí fixo a súa profesión o 19 de maio de 1924. Foille confiada a formación das novas relixiosas e dedicouse ao ensino, até a súa elección como secretaria xeral da Congregación, en 1929.

Ao comezar a guerra civil española en 1936, o convento das Adoratrices de Madrid foi incautado (28 de xullo), para destinalo a hospital de sangue. As relixiosas tiveron que alugar un piso, onde permaneceron até o 9 de novembro do mesmo ano, día no que foron arrestadas polos milicianos e levadas ás tapias do cemiterio da Almudena. Alí foron fusilada na madrugada do 10 de novembro. En total eran unhas vinte e tres relixiosas á cabeza das cales se atopaba Manuela. O seu corpo foi sepultado no panteón das Adoratrices do cemiterio da Almudena.

## Culto 
Manuela del Sagrado Corazón atópase á cabeza do grupo das vinte e tres relixiosas Adoratrices del Santísimo Sacramento, quen inmediatamente despois da súa morte gozaron de fama de santidade. O proceso de beatificación foi iniciado o 18 de xaneiro de 1954, a partir de entón recoñecéuselle co título de serva de Deus. Entre as testemuñas do proceso atopábase o chofer do camión que as trasladou ao lugar onde foron fusiladas, quen quedou impresionado polo testemuño das relixiosas.

Manuela del Sagrado Corazón e as súas vinte e dúas compañeiras mártires foron beatificadas polo papa Bieito XVI na masiva cerimonia de beatificación celebrada na praza de San Pedro na Cidade do Vaticano, o 28 de outubro de 2007. En devandita cerimonia elevouse aos altares a 498 vítimas da guerra civil de España do século XX.

## Notas 
## Véxase tamén 
### Bibliografía 
*
*
Fight Club (homónimos)

***Fight Club*** pode referirse a:

****Fight Club***, novela de 1996 de Chuck Palahniuk.
****Fight Club***, filme de 1999 dirixido por David Fincher e protagonizado por Brad Pitt, Edward Norton e Helena Bonham Carter, baseado na novela hómonima.
****Fight Club***, videoxogo de 2004 baseado no filme de 1999.
****Fight Club – Members Only***, filme de 2006 de Bollywood.
Michael May

**Michael May** nado en Stuttgart, Alemaña o 18 de agosto en 1934 é un expiloto de competición suízo. Participou en tres Grandes Premios do Campionato Mundial de Fórmula 1, debutou o 14 de maio de 1961. Non anotou puntos de campionato.

Logo dun accidente durante a práctica para o Gran Premio de Alemaña de 1961, May concentrouse na enxeñería, axudando a desenvolver un sistema de inxección de combustible para Porsche e Ferrari.

En xeral, atribúeselle a May a introdución da primeira á elevada manipulada nun automóbil de competición, o Porsche 550, para producir unha forza aerodinámica (ou un pulo cara a abaixo) para mellorar as velocidades nas freadas e nas curvas para reducir os tempos de volta.

Tamén traballou no deseño de motores de alta compresión, e na mellora na economía de combustible, entre outras cousas. O exemplo máis notable foi a súa cabeza *Fireball* reelaborada para o motor de alta compresión e alta eficiencia Jaguar V-12 HE.

## Resultados Completos na Fórmula Un 
(Chave) As carreiras en letra **grosa** indican **pole position**; as carreiras en *cursiva* indican *volta rápida*.

### Fóra de campionato 
(Clave)

## Notas 
#  As fontes non se poñen de acordo en canto ao primeiro nome de May. Forix e ''The Guinness Complete Grand Prix Who's Who'' din "Michael", mentres www.grandprix.com di "Michel" e this 8W article enumera ambos. Pero, this source esta fonte ofrece probas de que é "Michael".
Juan Bernardo Fernández

**Juan Bernardo Fernández Fernández** foi un empresario e político galego.
## Traxectoria 
Empresario das fábricas de papel de Bouteiro (Sagra) e A Lavandeira en Longoseiros. Foi alcalde de Maside e o promotor da casa consistorial. Tamén foi xuíz municipal de Maside (1870).

## Notas
## Véxase tamén 
### Ligazóns externas 
* Os seus promotores.
Benigno Álvarez Álvarez

**Benigno Álvarez Álvarez**, nado en Figueiredo (Maside) o 2 de novembro de 1946,  é un empresario e político galego do PPdeG.

## Traxectoria
Construtor. Presentouse ás eleccións municipais de 1991 en Maside e foi elixido alcalde. Nas municipais de 1995 encabezando a candidatura do PPdeG e foi elixido alcalde con maioría absoluta. Volveu ser elixido con maioría absoluta nas municipais de 1999 e 2003. Foi presidente do consorcio de bombeiros e da Mancomunidade do Carballiño. En setembro de 2007 renunciou como concelleiro.

## Notas 
## Véxase tamén
### Outros artigos
*Eleccións municipais en Maside
Tu Youyou

**Tu Youyou** (, nada en Ningbo, República da China o 30 de decembro de 1930, é unha científica, médica e química farmacéutica chinesa, coñecida por descubrir a artemisinina e a dihidroartemisinina, empregadas para tratar a malaria e coas cales se salvaron millóns de vidas. O punto de partida da súa investigación estivo baseado na exploración de textos sobre medicina chinesa tradicional, atopando que o afirmado sobre a cura da malaria en case todos eles non era correcto, excepto nun só deles.

O descubrimento da artemisinina e o seu tratamento da malaria está considerado como o descubrimento máis significativo da medicina tropical no século XX para a mellora da saúde das persoas dos países en desenvolvemento tropicais en Asia do sur, África, e América do Sur. Polo seu traballo, Tu recibiu en 2011 o Premio Albert Lasker de Investigación Médica Clínica, e en 2015 o Premio Nobel de Fisioloxía ou Medicina. Tu recibiu a metade do premio Nobel por descubrir a eficacia da molécula antimalárica da planta *Artemisia annua*; a outra metade foi compartida por Satoshi Ōmura e William Campbell por descubrir un novo composto, a avermectina, capaz de curar infeccións como a oncocercose e a filariase linfática causadas por pequenos parasitos. Tu recibiu o primeiro Nobel de medicina para un cidadán chinés, ademais de ser a primeira muller desa nacionalidade en recibir un premio Nobel en calquera categoría.

## Notas 
## Véxase tamén 
### Bibliografía 
* De Marchi, Vichi (2020). *Ellas son de ciencias : Historias, pasiones y sueños de 15 científicas*. Madrid: Ediciones del Laberinto. ISBN 978-84-1330-038-2

### Ligazóns externas 
* Tu Youyou: cuando la tradición se une al método científico/ no blog Mujeres con Ciencia
*Citas de Tu Youyou con imágenes
Mclusky

**Mclusky**, orixinalmente coñecida como **Best**, é unha banda galesa de post-hardcore formado en Cardiff no ano 1996. O grupo estaba formado orixinalmente por Andrew "Falco" Falkous (voces, guitarra), Geraint Bevan (baixo) e Matthew Harding (batería): estes dous últimos foron substituídos por Jonathan Chapple e Jack Egglestone en 1997 e finais de 2003 respectivamente. O grupo lanzou tres álbums antes de separarse en 2005 e en 2014 xuntouse sen Jonathan Chapple para unha xira de reunión, permanecendo activo dende entón.

## Discografía
X-Ray Spex

**X-Ray Spex** foi unha banda inglesa de punk rock procedente de Londres e formada no ano 1976. Durante a súa primeira encarnación (1976–79) o grupo publicou cinco sinxelos e un álbum. Porén, o seu primeiro sinxelo, "Oh Bondage Up Yours!", e o seu álbum *Germfree Adolescents* son considerados hoxe en día clásicos do punk rock. A banda volvería a xuntarse varías veces nos anos 90 e nos 2000, sendo a súa derradeira reunión en 2008. Nunha destas xuntanzas X-Ray Spex editaría o seu segundo álbum, *Conscious Consumer*.

## Discografía 
## Notas 
## Véxase tamén 
### Ligazóns externas 
* Páxina oficial
Ramón Álvarez Cid

**Ramón Álvarez Cid**, finado en Ourense o 8 de decembro de 2017, foi un avogado e político galego.

## Traxectoria 
En 1958 abriu bufete en Allariz coa súa muller Amelia Hernansanz Sánchez, xestora administrativa. Foi nomeado alcalde de Allariz en 1961 e tomou posesión en febreiro. Foi deputado provincial. Cesou como alcalde e deputado provincial ao ano seguinte. Na época da transición afiliouse a UCD e nas municipais de 1979 foi elixido concelleiro de Allaríz e nomeado primeiro tenente-alcalde. Foi membro da Comisión que elaborou o Estatuto dos dezaseis, o anteproxecto do Estatuto de Autonomía de 1981. Nas eleccións municipais de 1983 encabezou a candidatura de Coalición Galega ao concello de Allariz e foi elixido concelleiro.

## Notas 
## Véxase tamén 
### Bibliografía 
* 
### Outros artigos 
*Eleccións municipais en Allariz
Begoña Freire

**María Begoña Freire Vázquez**, nada na Coruña en 1968, é unha avogada e política galega do PPdeG.

## Traxectoria 
Técnica xurídica de Urbanismo na Consellería de Medio Ambiente, Territorio e Infraestruturas. Militou desde os 20 anos en Novas Xeracións e despois no PPdeG.

Foi deputada do Parlamento de Galicia en 1999 substituíndo a Antonio Couceiro Méndez. Foi elixida concelleira da Coruña nas municipais de 2011 e foi concelleira delegada de Tráfico, Mobilidade, Uso e Utilización do Dominio Público. Volveu ser elixida concelleira nas municipais de 2015.

Presentouse nas listas do PPdeG ás eleccións autonómicas de 2020 e, aínda que non saíu elixida á primeira, entrou en setembro de 2021 na cámara galega logo da renuncia de varios conselleiros aos seus escanos.

## Notas
Álvar Enciso Fernández Valderrama

**Álvar Enciso Fernández Valderrama**, nado o 27 de febreiro de 1974 en Valladolid, é un ex xogador de rugby, internacional 70 veces coa selección española entre 1993 e 2006. Xogaba na posición de centro.
## Traxectoria
Álvar Enciso foi un xogador dun só club. Formado na canteira do Club de Rugby El Salvador dende os 10 anos, botou toda a súa carreira no equipo até a súa retirada en 2007, acadando catro títulos de liga e cinco títulos de copa entre outros trofeos. Durante oito anos foi o capitán do El Salvador. Debutou na selección con 18 anos de idade e en 1999 participou no único mundial que xogou España. Foi internacional absoluto 70 veces entre 1993 e 2006, e tamén xogou na selección de rugby a sete entre 1995 e 2001.

## Datos persoais
Fillo da atleta Pilar Fernández Valderrama, practicou atletismo na súa infancia. É arquitecto de profesión e ten catro fillos.
## Véxase tamén
### Ligazóns externas
* Entrevista a Álvar Enciso en H de Blog 
* Álvar Enciso en ESPN  
* Entrevista a Álvar Enciso 
* Artigo sobre Álvar Enciso en Tornarugby 
### Outros artigos
Milk Music

**Milk Music** é unha banda de punk rock estadounidense procdente de Olympia, Washington. O grupo está formado por Alex Coxen (voces, guitarra) Joe Rutter (batería), Charles Waring (guitarra) e Dave Harris (baixo).

## Historia 
O primeiro lanzamento da banda foi unha cinta demo autoeditada, da cal só se fixeron 500 copias. O casete foi publicado independentemente en 2009. A este seguíronlle en 2010 o EP *Beyond Living*, editado en parte independentemente e en parte por Perrenial Records; en 2011 o sinxelo compartido "Violence Now" editado en flexi-disc por Perrenial e que contaba co tema "White Light" de Carrie Keith (do grupo Gun Outfit) como cara b; e en 2012 o casete *Almost Live* que contaba cunha actuación de Brian Turner na radio WFMU, editado independentemente. O primeiro álbum do grupo, *Cruise Your Illusion*, publicouse o 12 de abril de 2013.

Na primavera de 2013 Milk Music xirou por Norteamérica con Merchandise e Destruction Unit. A banda tamén actuou no Pitchfork Music Festival e no Primavera Sound no ano 2012.

## Discografía 
## Notas 
## Véxase tamén 
### Ligazóns externas 
* Páxina oficial
The Beta Band

**The Beta Band** foi unha banda escocesa de indie rock formada en 1996 en Edimburgo. Foi aclamada pola crítica e chegou a acadar o status de banda de culto. O seu estilo foi descrito como "folktrónica", unha mestura de folk, música electrónica, rock, trip hop e improvisación experimental.

The Beta Band separouse no ano 2004 tras publicar tan só tres álbums de estudio, pero durante a súa carreira foron aclamados por bandas como Radiohead ou Oasis, sendo escollida por estes últimos para abrir os seus concertos en 2001. A música da banda apareceu en múltiples películas, como *High Fidelity* e ''It's All Gone Pete Tong''.

## Discografía 
### Álbums de estudio 
### EPs 
## Notas
Joana Serrat

**Joana Serrat i Tarré**, nada en Vic en 1983 é unha cantante e compositora catalá de estilo folk de raíces americanas con trazos de pop que canta na súa maioría en inglés, pero ás veces tamén en catalán. O seu estilo intimista e evocador ten claras influencias estadounidenses e canadenses.

## Traxectoria 
Joana Serrat comezou a súa carreira musical a principios de 2008, coa aparición do seu primeiro álbum *Liffey* baixo o acrónimo J. S. T. O álbum, moi intimista, nace dunha estadía en Dublín e gaña o premio *Troc de Músics*, feito que lle permitiu actuar por primeira vez en Portugal e Perpiñán. Participa no festival Invictro 2008 dentro do Mercat de Música Viva de Vic, e uns meses despois publica *Hit The Pavement* (2009), publicado o disco por si mesmo e que non promove.

Nos anos seguintes, afástase dos escenarios e entra nun longo período de reflexión e introspección persoal, no que, en varias sesións no Baraka Estudio gravar o que acabará sendo o seu terceiro álbum: *The Relief Sessions*. En 2009, en 5 días grava sete cancións que forman parte dun novo traballo, pero o proceso posterior alóngase e ó non atopar selo ou distribuidor adiouse o lanzamento. Meses despois, continua compoñendo e o resultado xurdirá no 2010 e no 2011 un segundo CD que vai pechar o tema aberto nas gravacións de 2009, formando así un traballo que vai facer un dobre CD publicado finalmente en 2012.

## Discografía 
* 2008: *Liffey* (Laura R. Perkins)
* 2009: *Hit The Pavement* (autoedición)
* 2012: *The Relief Sessions* (autoedición)
* 2014: *Dear Great Canyon* (El segell del Primavera)
* 2016: *Cross the Verge* (El Segell del Primavera / Loose Music)
* 2016 : EP *Grabolosa* (El Segell del Primavera)

## Notas 
## Véxase tamén 
### Ligazóns externas 
* Páxina oficial
Concrete Blonde

**Concrete Blonde** foi unha banda de rock alternativo estadounidense prodecente dos Ánxeles. Estivo activa dende 1982 ata 1995, de 2001 a 2004, e posteriormente reuniuse en 2010 e separouse novamente en 2012. Son principalmente coñecidos polo seu álbum de 1990 *Bloodletting*, o seu sinxelo "Joey", é o distintivo estilo vocal de Johnette Napolitano.

## Discografía
Augada

miniatura|300x300px|Pedro de Valpuesta, *O sacrificio de Isaac*, cara a 1656, debuxo a pluma e augada. The Art Institute of Chicago.
A **augada** é unha técnica pictórica que consiste en mesturar distintas cantidades de auga ou alcol con diversas tintas. Permite a utilización dunha ampla gama cromática a partir dunha única cor de base (normalmente negro ou sepia, ou cores ocres e verdosos), mediante esfumados. Aplícase normalmente con pincel. A dificultade, e á vez a beleza, desta técnica, consiste en saber diluír correctamente a tinta e plasmar sobre o debuxo as distintas gamas, variando entre a luz intensa e a sombra total.

Tradicionalmente utilízanse cores de acuarela ou, como variante, tinta chinesa, aínda que esta resulta menos dúctil (produce saltos ou cortes no ton do degradado). Hai que empezar pintando o máis brillante e indo sucesivamente cara ao escuro, xa que as capas superpóñense unhas enriba doutras. Garda en común coa acuarela, ademais, o papel, que debe de ter o grosor suficiente para non cambarse.

A súa ampla utilización xorde na Idade Media, grazas á mellora de calidade de varios tipos de papel. Xa é mencionada por Cennino Cennini no seu tratado sobre pintura, datado no ano 1437.

## Pintores que utilizaron a augada 
* Guercino
* Rembrandt
* Claude Lorrain
* Paco Puertas

## Notas
## Véxase tamén 
### Outros artigos
* Debuxos de negros
* Acuarela
* Gouache

### Ligazóns externas 
* Colección de debuxos á augada dixitalizados na Biblioteca Dixital Hispánica da Biblioteca Nacional de España
Agnes Ibbetson

**Agnes Ibbetson**, nada en Londres en 1757 e finada en Exmouth en 1823, foi unha fisióloga vexetal inglesa.

## Traxectoria 
Naceu en Londres en 1757 e foi filla de Andrew Thomson Esq. de Roehampton, un mercador da cidade. 

En 1783 casou en Bushey, Hertfordshire con James Ibbetson, fillo máis vello do reverendo James Ibbetson D.D., reitor e arquidiácono de St. Albans.

O seu marido James foi un avogado e anticuario afeccionado ao que o Lincoln's Inn admitiu en 1771 e que faleceu en 1790 aos 35 anos, deixando viúva a Agnes.

Despois do falecemento de James, Agnes mudouse a Devon onde viviu o resto da súa vida. Faleceu en febreiro de 1823 en Exmouth ós 66 anos. O seu sobriño foi Charles Poulett Thomson, un político que se converteu no primeiro gobernador do Canadá.

### Traballo 
[miniatura|*[Cyclopia meyeriana* do xénero *Cyclopia*, antes chamado *Ibbetsonia*.]]
A pesar do seu illamento da comunidade científica da época, Ibbetson comezou a publicar a súa fisioloxía das plantas aos 50 anos. O seu traballo baseouse principalmente na observación e experimentación. Ibbetson usou unha gran gama de microscopios, disección de plantas, e outras tecnoloxías para realizar os seus estudos, e creu que as funcións das plantas posuían explicacións mecánicas. Entre 1809 e 1822, Ibbetson contribuíu con máis de 50 publicacións a ''Nicholson's Journal* e *Philosophical Magazine* acerca da estrutura microscópica e fisioloxía das plantas. No departamento de botánica do Museo Británico presérvanse algúns espécimes do bosque e algunhas placas microscópicas que preparou, con descricións manuscritas que representan vinte e catro anos de traballo e pon de manifesto a súa crenza errónea de que os brotes se orixinan endoxenamente e forzan o seu camiño cara a fóra.

## Legado 
O xénero *Ibbetsonia* foi dedicado por John Sims na súa memoria, pero agora é considerado idéntico ao xénero *Cyclopia'' de Ventenat.

## Notas
Peter Bjorn and John

**Peter Bjorn and John** é unha banda sueca de indie pop/rock formada en Estocolmo en 1999 e chamada así polos nomes dos seus membros, Peter Morén (voces, guitarra e harmónica), Björn Yttling (baixo, teclados e voces) e John Eriksson, coñecido polo seu trabalo en solitario como Hortlax Cobra (batería, percusión e voces). Yttling tamén traballou como produtor dos primeiros catro álbums do grupo.

Son principalmente coñecidos polo seu sinxelo de 2006 "Young Folks", que conta con Victoria Bergsman, antiba membro de The Concretes, e que foi *top 20* na lista de sinxelos británica, ademais de aparecer nos videoxogos *FIFA 08* e *Lips*, na película *Bandslam*, como tema de apertura do capítulo piloto de *Gossip Girl* e como sintonía de anuncios de Homebase e Air New Zealand. Foi nomeada por *NME* o segundo mellor tema de 2006, sendo batido por "Over and Over" de Hot Chip.

## Discografía 
## Notas 
## Véxase tamén 
### Ligazóns externas 
* Páxina oficial
Norma Jean

**Norma Jean** é unha banda estadounidense de metalcore procedente de Douglasville, Xeorxia, un suburbio de Atlanta. Dende a súa creación en 1997 os numerosos cambios de formación polos que pasou deixou ao grupo sen ningún membro orixinal. Ata a data Norma Jean leva editados sete álbums de estudio e foi nomeado a un Grammy en 2006. O seu nome deriva do nome real da actriz Marilyn Monroe, Norma Jeane Mortenson.

## Discografía 
## Véxase tamén 
### Ligazóns externas 
* Páxina oficial
Ebba Grön

**Ebba Grön** foi unha banda sueca de punk rock formada en Estocolmo en 1977. O grupo estaba composto por Joakim Thåström (voces, guitarra) Gunnar Ljungstedt (batería) e Lennart Eriksson (baixo, coros). Thåström, Ljungstedt e Eriksson tamén eran coñecidos como Pimme, Gurra e Fjodor. Tras a publicación do seu segundo álbum en 1981 uníuselles un cuarto membro, Anders Sjöholm, tamén coñecido como Stry Terrarie, nos teclados. A banda separaríase no ano 1983.

Unha das cancións máis famosas que gravaron é unha versión de "Den ena handen vet vad den andra gör" da banda sueca de progg Blå Tåget. Rebautizada como "Staten och kapitalet", a canción expresa un sentimento anti-capitalista sobre como o estado (staten) e o capitalismo controlan as corporacións (kapitalet) e escravizan á clase obreira.

## Historia 
Durante unha festa en decembro de 1977 en Rågsved, un suburbio de clase obreira de Estocolmo, Thåström, Gurra e Fjodor formaron unha banda chamada The Haters. Uns poucos días despois cambiaron o nome para Ebba Grön por unha palabra en clave usada pola policía na Operación Leo.

Unha das primeiras cancións interpretadas por Ebba Grön foi a controvertida "Skjut en snut" (Dispara a un policía), a cal nunca foi oficialmente gravada. Na primavera de 1978 gravaron o seu primeiro sinxelo, "Antirock", composto polas cancións "Profit" e "Ung & sänkt".

## Discografía 
## Véxase tamén 
### Ligazóns externas 
* Páxina oficial
Progg

miniatura|275px|Gärdesfesten en 1970
O **progg** foi un movemento musical esquerdista e anti-comercial sueco que comezou a finais dos anos 60 espallándose durante os 70 no momento do seu máximo apoxeo. Non debe confundirse coas expresións inglesas "progressive music" ou "prog rock". Progg é unha contracción da palabra sueca para o progresismo musical, *progressiv musik*. Aínda que había bandas de progg que tocaban rock progresivo, o movemento abarcou moitos xéneros musicais diferentes.

O movemento político prog culminou ao redor do Festival de Eurovisión 1975, celebrado en Estocolmo despois da vitoria de ABBA o ano anterior. Este expresaba que "a música non pode ser un concurso" e celebrouse un "festival alternativo" como protesta. Debido a este debate Suecia non participou no Festival de Eurovisión de 1976.

O movemento progg estaba estreitamente ligado a movementos semellantes nas artes, teatro e deseño, ademais de estios de vida alternativos e visións esquerdistas. A pesar de ser un movemento político, algunhas bandas etiquetadas como progg non estaban aliñadas con ningunda axenda política. A xente que facía e escoitaba esta música foi chamada *proggare* en sueco.

## Historia 
As bandas alternativas comezaron a formarse a finais dos anos 60, pero o movemento emerxeu totalmente no verán de 1970. Ese ano celebrouse un gran festival de música alternativo no campo de Gärdet, en Estocolmo entre o 12 e 14 de xuño. O novo selo discográfico independente Silence Records publicou un recompilatorio con música do festival como o seu primeiro lanzamento, e asinou con algunhas das bandas que alí actuaron, como Träd, Gräs och Stenar e Gudibrallan. En 1971 creouse o selo MNW Music.

Durante a década dos 70 o movemento progg tivo unha forte posición na escena musical sueca. Porén, ao final da década o movemento comezou a decaer, xa que moitas das bandas disolvéronse e os foros musicais pecharon.Os ideais de esquerda volvéronse menos doinantes entre a xente nova, e a música rock e folk perderon popularidade coa aparición de novos xéneros como o hard rock ou a música electrónica.

## Notas
Filoloxía catalá

A **filoloxía catalá** é a rama da filoloxía que se ocupa do estudo da lingua catalá. Esta titulación fornece un ensino literario e lingüístico relacionada co contexto catalán. Impártese en Cataluña, Illas Baleares, Comunidade Valenciana e Andorra. A Universidade de Perpiñán (Universitat de Perpinyà Via Domícia), a través do Institut Franco-Català Transfronterer (IFCT) ofrece un grao de lingua catalá e mais un máster de estudos cataláns que ofrecen estudos de lingua e literatura xunto con outros de historia, economía e xeografía do territorios de fala catalá. Ademais existe oferta de lingua catalá, minors e graos de estudos cataláns en universidades de ámbito estatal e internacional. En Galiza no grao de Filoloxía galega da Universidade de Santiago de Compostela, inclúese a área de coñecemento de filoloxía catalá.

## Notas
Filoloxía galega

miniatura|Facultade de Filoloxía da Universidade de Santiago de Compostela
A **filoloxía galega** é a rama da filoloxía que se ocupa do estudo da lingua galega. Esta titulación fornece un ensino literario e lingüístico relacionada co contexto galego. Impártese en Galiza (Na Universidades da Coruña, de Santiago de Compostela e de Vigo).  Ademais existe oferta de lingua galega, minors e graos de estudos galegos en universidades de ámbito estatal e internacional. Está moi relacionada coa filoloxía portuguesa.

## Ensino en Galiza 
Ata a década dos anos 1980, os estudos de filoloxía galega adscribíanse coma unha sección de Filoloxía hispánica chamada *especialidade en Filoloxía galego-portuguesa*, pero logo foron segregados coma unha carreira á parte. Na actualidade a filoloxía galega estúdase nos campus de Santiago, A Coruña e Vigo. No ensino universitario galego, as filoloxías estaban centradas tradicionalmente na Universidade e Campus de Santiago de Compostela, se ben coa segregación das universidades coruñesa e viguesa puxéronse en funcionamento centros e facultades en varios campus.

A distribución das diferentes Filoloxías nos Campus galegos é a seguinte:

## Notas 
## Véxase tamén 
### Outros artigos 
*Filoloxía catalá
Gato da xungla

O **gato da xungla**, **gato selvático** ou **gato do pantano** (*Felis chaus*) é un felido nativo de Oriente Medio, Asia Meridional, o Sueste asiático e a China. É membro do xénero *Felis* e foi descrito por Johann Anton Güldenstädt en 1776. Johann Christian Daniel von Schreber deulle ó gato da xungla o seu nome binomial. Recoñecéronse 10 subespecies.

## Subespecies 
Recoñécense as seguintes subespecies:
* *Felis chaus chaus*: Cáucaso, Turkmenistán, Irán, Baluchistán e Iarcanda
* *Felis chaus affinis*: Habita na rexión do Himalaia dende Caxemira e o Nepal até Sikkim e Yunnan
* *Felis chaus fulvidina*: Sueste asiático, até Birmania, Laos, Tailandia, Camboxa e Vietnam
* *Felis chaus furax*: Habita en Palestina, Siria e Iraq
* *Felis chaus kelaarti*: Sri Lanka e sueste da India
* *Felis chaus kutas*: Dende Bengala a Kutch
* *Felis chaus maimanah*: No Norte de Afganistán
* *Felis chaus nilotica*:-Propios de Exipto
* *Felis chaus oxiana*: Por toda a India
* *Felis chaus prateri*: India e Sind

## Notas 
## Véxase tamén